Yona e ile ya fahloša ka nnete, kudukudu go maloko a Lekgotla a maswa, ka ge e be e le la mathomo ba tseba maemo a boditšhabatšhaba mabapi le dibopego tša maina a thutafase. E be e le ka kopanong ye moo ba ithutilego ka maikarabelo a dikomiti tša maina a mafelo lefaseng ka bophara. UNGEGN bjalo ka mokgahlo wa lefase e bea methalohlahli le ditshepetšo tšeo di swanetšego go latelelwa ke mekgatlo kamoka ya maina a mafelo a lefase. Go gateletšwe gore maina a šele a seke a kgethwa pele ga a setlogo. Se se bonwe e le bothata bja ditšhabatšhaba ka mabaka a sepolotiki le a histori. Empa, go be go kgahliša go lemoga gore dinaga tše dintši di dirile diteko tše šoro go phošolla se. Se se bonwe e le tlhohlo ye šoro yeo e lebanego le naga ya rena ka ge le yona e ena le maina a mantši a thutafase a šele ao dirago gore go be bothata go motho go lemoga gore na o Yuropa goba o Afrika.